मालेरकोटला पहुंची सीबीआई टीम, पीड़ित परिवार के बयान लिए
मालेरकोटला | सवादो साल पहले दिन दहाड़े विधू जैन को जलाकर मारने के मामले में सीबीआई की टीम ने मंगलवार को शहर में पहुंच कर पीड़ित परिवार से बातचीत की और कुछ स्थानों का दौरा कर जानकारियां जुटाईं। टीम में आईजी प्रबोध कुमार, चंडीगढ़ से एसपी राम गोपाल गर्ग, इंस्पेक्टर दिनेश कुमार शामिल थे। विधु के पिता नवनीत जैन और अंकल विनोद जैन ने कहा कि उन्हें सीबीआई पर भरोसा है। उम्मीद है जल्द इंसाफ मिल जाएगा।
बता दें कि 30 सितंबर 2013 को 7वीं का छात्र विधू जैन एक दुकान से जली हालत में तड़पता हुआ मिला था। लुधियाना अस्पताल में उसने दम तोड़ दिया था। जिसके बाद कई दिनों तक शहर में तनाव की स्थिति रही थी। मामला पंजाब सरकार के ध्यान में आने के बाद सरकार की ओर से पीडि़त परिवार को 25 लाख की आर्थिक सहायता और 10 लाख रुपए विधू जैन की यादगार के लिए भी दिए गए। घटना के एक माह बाद ही मृतक के परिजनों ने पंजाब पुलिस की कार्यशैली पर असंतुष्टी जताते हुए मामले की जांच सीबीआई को सौंपे जाने की मांग कर दी थी। कोर्ट ने 29 नबंवर 2014 से जांच सीबीआई से करवाने के निर्देश दिए थे।
30 दिसंबर 2014 को सीबीआई ने मालेरकोटला का दौरा किया था।
30 दिसंबर 2014 को सीबीआई टीम के सदस्यों ने मालेरकोटला का दौरा कर परिवार के सदस्यों के बयान दर्ज किए थे। परिवार ने 20 अप्रैल 2015 को देश के प्रधानमंत्री समेत सीबीआई अधिकारियों को पत्र लिखकर इंसाफ दिलाने की गुहार लगाई थी। अब परिवार ने इंसाफ की मांग को लेकर 31 अगस्त से अमृतसर से दिल्ली पीएम हाऊस तक पैदल इंसाफ यात्रा शुरू की थी। इसके बाद सीबीआई ने आरोपियों की जानकारी देने वालों को एक लाख रुपए का इनाम देने की घोषणा की थी।
बुधवार को दिल्ली से सीबीआई के आईजी प्रबोध कुमार, चंडीगढ़ से एसपी राम गोपाल गर्ग, इंस्पेक्टर दिनेश कुमार ने शहर में पहुंचकर परिवार के सदस्यों से मुलाकात की और कई अहम पहलुओं पर चर्चा की। मृतक छात्र के पिता नवनीत जैन और अंकल विनोद जैन ने पत्रकारों से बातचीत करते हुए कहा कि उन्हें सीबीआई में पूरा भरोसा है। उम्मीद है जल्द उन्हें इंसाफ मिल जाएगा।
घटनाक्रम पर नजर
hin_Deva hin_Deva hin_Deva hin_Deva hin_Deva hin_Deva hin_Deva